Et quando esto sopo Belinge salió á ellos con su compaña, et lidió con ellos et venciólos, et fué matando et llagando en ellos un dia; et de si boluiósse para Cordoua, et non vivió después mas que siete días; et dellos unos dixeron que non muriera sinon de quebranto que lleuara en la batalla: et otros dixeron que lo mataron con ponçoña et otros dijeron que muriera de su muerte natural, mas Dios saue dende la verdat, et otro non.